Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 395/12/5506	Martin, 1.10.2012
EEČ : 2-40-158-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec mal. XXXXX, nar. XXXXX, ku ktorej má vyživovaciu povinnosť vyplývajúcu z ustanovení Zákona o rodine a určenú rozsudkom Okresného súdu v Martine XXXXX vykonateľným 27.01.1998, mal určené platiť výživné na dcéru XXXXX (33,19€) mesačne,  počnúc dňom právoplatnosti rozsudku k rukám matky XXXXX, rod. XXXXX, ktorej bola dcéra zverená do výchovy a opatery, túto vyživovaciu povinnosť si neplní vôbec od 01.03.2009, výživné uhradil len v sume 100,-€ a  dlhoval na výživnom do  XXXXX, vrátane mesiac september 2012, pričom obvinený v sledovanom období pracoval od 21.02.2005 do 01.02.2012 v XXXXX, XXXXX, neskôr po zlúčení v XXXXX, ako robotník - XXXXX kde mal čistý mesačný príjem XXXXX vyživovaciu povinnosť zamestnávateľovi nenahlásil, pracovný pomer ukončil dohodou, odišiel pracovať XXXXX vrátil sa domov a od XXXXX sa zaregistroval na Úrade práce, sociálnych vecí a rodiny v Martine ako uchádzač o zamestnanie, pričom mu bol priznaný nárok na dávku v nezamestnanosti vo výške 50% denného vymeriavacieho základu od XXXXX na obdobie šiestich mesiacov a obvinený si dlžné výživné v priebehu  vyšetrovania uhradil v plnej výške,

lebo zanikla trestnosť činu
Odôvodnenie:
Vyšetrovateľ OR PZ OKP oddelenie všeobecnej kriminality dňa XXXXX uznesením ČVS ORP- XXXXX podľa § 199 ods. 1 Tr. por. začal trestné stíhanie a  podľa § 206 ods. 1 Tr. por. vzniesol obvinenie XXXXX, nar. XXXXX v Martine pre prečin zanedbania povinnej výživy podľa § 207 ods. 1, ods. 3 písm. b)  Trestného zákona. 
Obvinený XXXXX sa k spáchaniu skutku priznal. Uviedol, že si je vedomý dlhu na výživnom na dcéru Katarínu s tým, že dlh na výživnom už uhradil. V ostanom popísal dôvody, prečo vznikol dlh na výživnom.
Oprávnená matka XXXXX  uviedla, že obvinený XXXXX je jej bývalým manželom. Ich manželstvo bolo rozvedené rozsudkom OS XXXXX XXXXX zo dňa 1XXXXX a zároveň uvedeným rozsudkom bol otec ich spoločného dieťaťa XXXXX, nar. XXXXX zaviazaný prispievať na výživu dcéry výživné po 1.000,- Sk (33,19 €) mesačne k jej rukám počnúc dňom právoplatnosti rozvodu. Túto vyživovaciu povinnosť si otec dieťaťa  neplnil vôbec od 01.03.2009, pričom naposledy  uhradil výživné za mesiace január a február 2009. Nakoľko od marca 2009 neuhradil žiadne výživné,  oprávnená matka podala trestné oznámenie dňa 20.06.2012. Za uvedené obdobie dlhoval na bežnom výživnom k jej rukám najmenej sumu XXXXX, vrátane mesiaca september 2012.  Uvedený dlh na výživnom obvinený XXXXX vyrovnal, dňa 17.07.2012 XXXXX zaslal výživné v sume 100,- €, dňa 21.08.2012 výživné v sume 33,50 €, dňa 05.09.2012 zaslal výživné v sume 1.261,20 € a dňa 06.09.2012 v sume 33,20 €, čo je spolu 1.427,9 €. Peniaze jej boli zaslané poštovými poukážkami. Oprávnená matka ich  predložila ako doklady o úhrade, ktoré tvoria súčasť vyšetrovacieho spisu. V súvislosti s tým prehlásila, že obvinený XXXXX dlh na výživnom voči dcére XXXXX za uvedené obdobie od mesiaca marec 2009 v plnej výške vyrovnal, teda na výživnom jej za uvedené obdobie , vrátane mesiaca september 2012 na dcéru nedlhuje nič. Taktiež uviedla, že dcéra XXXXX Jahodníky, dochádza autobusom, čo ju mesačne stojí 12,- €, stravuje sa v školskej jedálni, za čo mesačne platí asi 28,- €. Dcére XXXXX zabezpečuje všetky základné potreby a prehlásila, že dcéra za sledované obdobie  núdzou netrpela. Uviedla aj, že je poberateľkou náhradného výživného od 01.01.2012. 
V priebehu skráteného vyšetrovania boli do spisového materiálu zabezpečené poštové poukážky o úhradách výživného v sume 1427,17€ k rukám oprávnenej matky. 
Oprávnená matka XXXXX dňa 20.09.2012 potvrdila prijatie finančnej hotovosti vo výške 1427,17€. Uviedla,  že otec dieťaťa XXXXX si voči dcére splnil vyživovaciu povinnosť dňa 20.09.2012, teda uhradil výživné vrátane mesiaca september 2012  a nemá žiadny dlh na  výživnom. 
Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Trestného poriadku, prokurátor zastaví trestné stíhanie, ak zanikla trestnosť činu. 
Obvinený XXXXX si splnil svoju povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka